# Efraín Alegre

Pedro Efraín Alegre Sasiain, conegut simplement com a Efraín Alegre (San Juan Bautista, 18 de gener de 1963), és un advocat i polític paraguaià. Ha estat diputat, senador i ministre d'Obres i Comunicacions Públiques de la República del Paraguai. És l'actual president del Partit Liberal Radical Autèntic.
Va estudiar Dret a la Universitat Catòlica Nostra Senyora de l'Assumpció. En acabat, va fer-hi un màster en Ciències Polítiques, que va complementar amb un postgrau en Dret Comunitari a la Universitat de Salamanca. Es va especialitzar formalment en Gestió Pública a la Universitat de Granada i en Alta Gerència a la Universitat Austral d'Argentina. Va ser professor de Dret Constitucional a diversos centres acadèmics abans de dedicar-se professionalment a la política.
La seva carrera va començar el 1983 dins del Partit Liberal Radical Autèntic. Es va activar el 1998, quan va ser elegit diputat nacional. Va arribar a presidir la cambra en els períodes 2000-2001 i 2002-2003. El 2018, com a candidat a la presidència del Paraguai, va obtenir el segon lloc per nombre de vots. Va repetir de posició a les eleccions generals del 2023, on va rebre el 27,49 % dels vots i va perdre enfront de Santiago Peña del Partido Colorado.
Independentment de la implicació en l'esfera política paraguaiana, el 2008 va publicar el llibre La tierra en Paraguay, 1947-2007: 60 años de entrega del patrimonio nacional, Stroessner y el Partido Colorado. A més a més, el 2019, com a president del Partit Liberal va coordinar la publicació del llibre 50 años del Tratado de Itaipú, que proposa una nova política energètica entorn de la presa hidroelèctrica d'Itaipú.
Practica el catolicisme i s'oposa tant a l'avortament induït com al matrimoni igualitari.
És fill de Carlos Alegre i Irma Sasiain, que afegits als seus onze germans constituïen una família nombrosa. Al seu torn, té quatre fills (Efraín, Nadia, Lucas i Eliane) amb la seva dona Mirian Graciela Irún Aquino.

## Referències

* ↑ «Segundo colocado pede recontagem de votos de eleição no Paraguai» (en portuguès brasiler). Folha de S.Paulo, 24-04-2018. [Consulta: 22 desembre 2018].
* ↑ «Efraín Alegre es reelegido presidente del mayor partido opositor de Paraguay» (en castellà). Swissinfo, 21-06-2021. [Consulta: 2 maig 2023].
* ↑ «Efraín Alegre, el liberal que aspira a poner fin al dominio colorado» (en castellà). El Diario, 27-04-2023. [Consulta: 2 maig 2023].
* 1 2 Espinoza, Daniel. «Efraín Alegre persiste y por tercera vez intentará llegar a la presidencia» (en castellà). Última Hora, 19-12-2022. [Consulta: 2 maig 2023].
* 1 2 «PERFIL: Efraín Alegre, el candidato opositor que busca la Presidencia de Paraguay por segunda vez» (en castellà). Xinhua, 21-04-2018. [Consulta: 3 maig 2023].
* ↑ Wurgaft, Ramy. «Efraín Alegre, un animal político a tiempo completo» (en castellà). El Mundo, 21-04-2013. [Consulta: 2 maig 2023].
* ↑ «Efraín Alegre es el nuevo presidente del PLRA» (en castellà). ADN Paraguayo, 26-06-2016. [Consulta: 2 maig 2023].
* ↑ Newton, Christopher. «Corruption Takes Center Stage in Paraguay Presidential Election» (en anglès). InSight Crime, 26-04-2023. [Consulta: 2 maig 2023].
* ↑ «Santiago Peña fue elegido presidente de Paraguay» (en castellà). Infobae, 30-04-2023. [Consulta: 1r maig 2023].
* ↑ «Efraín Alegre presentará un libro sobre la tierra» (en castellà). ABC Color, 20-08-2008. [Consulta: 2 maig 2023].
* ↑ «El PLRA presenta libro “50 años del Tratado”» (en castellà). ABC Color. [Consulta: 26 agost 2022].
* ↑ «Lanzarán libro sobre Itaipú». Radio Regional 660 AM, 14-11-2019. [Consulta: 26 agost 2022].
* 1 2 3 «Efraín Alegre, un político contra la hegemonía» (en castellà). Radio France Internationale, 20-04-2018. [Consulta: 9 desembre 2022].
* ↑ «Tras su repentino cambio, Efraín Alegre firma pacto con los provida y profamilia». Diario HOY Paraguay, 11-04-2018. [Consulta: 2 gener 2023].